**Zdôvodnenie zapracovania/zamietnutia pripomienok z verejnej konzultácie**

|  |  |  |  |  |
| --- | --- | --- | --- | --- |
| Zdôvodnenie zapracovania/zamietnutia pripomienok z verejnej konzultácie k návrhom metodiky „Postup predbežného schválenia FCR/FRR podľa čl. 155 a čl. 159 Nariadenia SOGL“. | | | | |
| **Informácie o pripomienkujúcom:** | | **Názov a adresa subjektu:** | Slovenské elektrárne, a.s., Mlynské Nivy 47, 821 09 Bratislava | |
| **Čl. Ods. (písm.)** | **Znenie pripomienky** | **Odôvodnenie pripomienky** | **Odpoveď SEPS** | **Zapracovanie do návrhu podmienok** |
| **1 ods. 2** | *Požadujeme doplniť časový harmonogram zavádzania Postupu do platnosti. Navrhujeme stanoviť prechodné obdobie v ktorom by sa úplný Postup vzťahoval len na novo pripájané Jednotky poskytujúce FCR/FRR a až následne (napríklad po 12 mesiacoch od zavedenia Postupu) by sa rozšíril na všetky Jednotky poskytujúce FCR/FRR.* | Na existujúce jednotky by sa v prechodnom období vzťahoval zjednodušený Postup, tak aby nedošlo k prerušeniu poskytovania FCR/FRR čisto z administratívnych dôvodov a tým k možnému ohrozeniu stability sústavy. | Doplnenie v čl. 3, ods. 2, písm. a) v znení:   1. pri zámere prevádzkovateľa poskytovať FCR/FRR na novej Jednotke alebo Skupine; pre súčasných poskytovateľov FCR/FRR po skončení platnosti certifikácie na daný typ služby, nie však skôr ako po 12 mesiacoch po nadobudnutí účinnosti tohto Postupu | [ÁNO] |
| **3 ods. 2.c)** | *Upraviť textáciu na: „v prípade zmeny technických požiadaviek vzťahujúcich sa na Jednotku poskytujúcu FCR/FRR prevádzkovateľa uvedených v Dokumente B, Technických podmienok prístupu a pripojenia, pravidlá prevádzkovania prenosovej sústavy, do 12 mesiacov od ich zverejnenia.“* | S ohľadom na priemernú dĺžku obstarávania dodávateľských prác nie je možné okamžite reagovať na akúkoľvek zmenu v TP. | Doplnenie v čl. 3, ods. 2, písm. c) v znení:   1. v prípade zmien technických požiadaviek na Jednotku alebo Skupinu poskytujúcu FCR/FRR, alebo na samotnú službu FCR/FRR; uvedených v Dokumente B, Technických podmienok prístupu a pripojenia, pravidlá prevádzkovania prenosovej sústavy, najneskôr do 12 mesiacov od ich zverejnenia; | [ÁNO] |
| **3 ods. 2.d)** | *Špecifikovať pojem „dostupnosť“ (tu, alebo v Článku 2) a doplniť vykonanie do 12 mesiacov od zmeny požiadaviek zo strany prevádzkovateľa prenosovej sústavy.* | Predpokladáme, že sa jedná o dostupnosť signálov a IT trás no z textu to nie je jasné. | Doplnenie v čl. 2, ods. 1 - tabuľka v znení:  Dostupnosť – v podmienkach ES SR zaužívaný pojem disponibilita PpS  Doplnenie v čl. 3, ods. 2, písm. d) v znení:   1. v prípade zmeny požiadaviek na dostupnosť, najneskôr do 12 mesiacov od zverejnenia zmeny požiadaviek zo strany prevádzkovateľa prenosovej sústavy | [ÁNO] |
| **3 ods. 2.e)** | *Upraviť textáciu na: „v prípade technickej zmeny Jednotky poskytujúcej FCR/FRR, ktorá má predpokladateľný dopad na poskytovanie FCR/FRR.“* | V navrhovanom znení by bolo potrebné realizovať Postup nanovo pri akejkoľvek technickej zmene aj v prípade napr. bežných opráv, dočasných zmien, výmeny softwérov, driverov PC, výmene elektromerov za novšie typy atď. čo by prakticky znemožnilo poskytovanie FCR/FRR | Úprava v čl. 3, ods. 2, písm. e) v znení:   1. v prípade technickej zmeny na Jednotke alebo Skupine poskytujúcej FCR/FRR, ktorá má dopad na kvalitu poskytovania FCR/FRR, | [ÁNO] |
| **4 ods. 1.c)** | *Navrhujeme, aby sa harmonogram krokov definoval ako úplný pre nové Jednotky a ako zjednodušený pre existujúce Jednotky s platným certifikátom pre FCR/FRR. V zjednodušenom by sa nerealizovali overenia komunikačných trás, pripojenia do RIS atď.* | Uvedené je v zmysle hospodárneho narábania s prostriedkami prevádzkovateľa prenosovej sústavy (ďalej „PPS“) aj poskytovateľa FCR/FRR. | Doplnenie v čl. 4, ods. 1, písm. c) v znení:   1. na rokovaní predloží Žiadateľ požadované údaje. PPS informuje Žiadateľa o základných požiadavkách na Poskytovateľa. Na základe zápisu z rokovania sa stanoví záväzný harmonogram krokov pri overení komunikačných trás, pripojenia do RIS SED/RIS ZD podľa TP, funkčných testov riadenia FCR/FRR, a príprave certifikácie potenciálnych jednotiek alebo skupín poskytujúcich FCR/FRR Žiadateľa. Pre existujúce Jednotky alebo Skupiny poskytujúce FCR/FRR v požadovanej kvalite a s platným certifikátom na FCR/FRR sa overovanie a funkčné testy nebudú vykonávať. | [ÁNO] |
| **4 ods. 1.f) iii)** | *Navrhujeme, aby sa v spolupráci s PPS, DS/MDS a poskytovateľov stanovil spoločný zoznam relevantných technických podmienok DS/MDS pre prevádzkovateľov Jednotiek poskytujúcich FCR/FRR ktoré budú posudzovať DS/MDS transparentne, nediskriminačne voči všetkým poskytovateľom na celom území SR.* | V súčasnom prostredí môže vzniknúť nerovnaký postup jednotlivých DS/MDS v posudzovaní žiadostí poskytovateľov, kedy môže vzniknúť stav, že sa môžu posudzovať okrem technických požiadaviek aj obchodné požiadavky a zavádza sa tak diskriminácia na územnom základe. Dôsledkom by bolo obmedzenie ponuky prevádzkovateľov Jednotiek FCR/FRR pre PPS. | Každý PDS/MDS má vo svojich zverejnených Technických podmienkach DS/MDS jednoznačne stanovené technické požiadavky a podmienky pri pripojení vyžadované od výrobných alebo odberných jednotiek.  Nakoľko zdôvodnenie odmietnutia poskytovania FCR/FRR musí byť presne popísané (čl. 5, ods. 3, písm. f)), ale je v návrhu Postupu v možnosti čo **môže** **ďalej obsahovať** súhlas prevádzkovateľa PDS/MDS, **presunie sa tento bod** pod čl. 5, ods. 2, nové písm. c), kde súhlas (nesúhlas) PDS/MDS s poskytovaním FCR/FRR **musí obsahovať** zdôvodnenie odmietnutia.  Nakoľko dôvod odmietnutia musí byť výhradne technického charakteru (SOGL, čl. 182, ods. 4), nie je dôvod k obavám z odmietnutia z obchodného hľadiska. | [ČIASTOČNE] |
| **4 ods. 2** | *Bude po každom Postupe potrebné nanovo uzatvárať Rámcovú zmluvu? Alebo sa jedná len o doplnenie Jednotky formou Dodatku k Rámcovej zmluve?* | V súčasnosti sa Rámcová zmluva podpisuje len raz pre všetky Jednotky poskytujúce FCR/FRR. | Bude sa jednať len o doplnenie Jednotky alebo Skupiny poskytujúcich FCR/FRR formou dodatku k Rámcovej zmluve, rovnako ako je to doteraz nastavené a zaužívané v praxi. | [NIE] |
| **4 ods. 5** | *Navrhujeme bod vypustiť.* | Maximálna rezervovaná kapacita je obchodnou zmluvou dohodnutá hodnota medzi prevádzkovateľom a DS/MDS. Definuje sa pri pripájaní zdroja alebo pri významných technických zmenách. V takýchto prípadoch sa bude musieť v zmysle Článku 3, odseku 2. e) Postup nanovo vykonať. | Pri zmene maximálnej rezervovanej kapacity určite došlo k zmenám hodnôt a parametrov na Jednotkách alebo Skupinách poskytujúcich FCR/FRR. Tieto zmeny majú priamy vplyv na rozsah výkonov, v ktorom je možné poskytovať FCR/FRR, alebo vplyv na samotnú veľkosť poskytovanej FCR/FRR. | [NIE] |
| **4 ods. 6** | *Navrhujeme bod vypustiť.* | Nie je súvislosť medzi poskytovaním FCR/FRR a dodržiavaním technických podmienok DS/MDS. Už z podstaty pripojenia do DS/MDS vyplýva povinnosť prevádzkovateľa dodržiavať technické podmienky DS/MDS. | Je to zdôraznenie skutočnosti, ktorú si poskytovateľ FCR/FRR musí voči PDS/MDS plniť.  Súvislosť je v tom, že pri nedodržiavaní Technických podmienok DS/MDS môže dôjsť zo strany PDS/MDS voči poskytovateľovi FCR/FRR k stanoveniu dočasných limitov na dodávku činného výkonu, a tým pádom aj k samotnému poskytovaniu FCR/FRR. | [NIE] |
| **5 ods. 1.d)** | *Navrhujeme bod vypustiť.* | Parametre terminálu špecifikujú Technické podmienky prístupu a pripojenia, pravidlá prevádzkovania prenosovej sústavy a teda je nelogické naspäť tieto parametre zasielať PPS. | V kontexte návrhu znenia sa jedná o informácie ohľadom dodávateľa terminálu, technickom riešení prepínania komunikačných ciest, napájania terminálu s prihliadnutím k možným výpadkom a pod. | [NIE] |
| **5 ods. 1.e)** | *Navrhujeme bod vypustiť alebo ponechať len pre nové Jednotky.* | Uvedené parametre by mali byť súčasťou zmluvy o pripojení do PPS/DS a sú teda PPS/DS dispozícii. | V dobe pripojenia, vo viacerých prípadoch viac ako 15 rokov, boli technické podmienky a požiadavky na pripojenie voči súčasnému stavu iné.  Počas rokov prevádzky prebiehala a prebieha modernizácia jednotlivých ochrán, a tiež dochádza k prestavenie jednotlivých parametrov. V súčasnosti je takmer nemožné získať komplexný obraz o nastaveniach ochrán v rámci ES SR. Preto je dôležité z pohľadu PPS získať vždy aktuálny prehľad aspoň pre zdroje poskytujúce regulačné zálohy – poskytovanie FCR/FRR. | [NIE] |
| **5 ods. 1.f)** | *Navrhujeme bod vypustiť alebo ponechať len pre nové Jednotky.* | Uvedené parametre by mali byť súčasťou zmluvy o pripojení do PPS/DS a sú teda PPS/DS dispozícii. | V dobe pripojenia, vo viacerých prípadoch viac ako 15 rokov, boli technické podmienky a požiadavky na pripojenie voči súčasnému stavu iné.  Počas rokov prevádzky prebiehala a prebieha modernizácia jednotlivých technických častí zariadení. V súčasnosti je takmer nemožné získať komplexný obraz o skutočnom stave v rámci ES SR. Preto je dôležité z pohľadu PPS získať vždy aktuálny prehľad aspoň pre zdroje poskytujúce regulačné zálohy – poskytovanie FCR/FRR. | [NIE] |
| **5 ods. 2.a)** | *Navrhujeme, aby sa v spolupráci PPS, DS/MDS a poskytovateľov stanovil spoločný zoznam relevantných technických požadovaných údajov od DS/MDS voči prevádzkovateľom Jednotiek poskytujúcich FCR/FRR, na celom území SR.* | V súčasnom prostredí môže vzniknúť nerovnaký postup jednotlivých DS v požiadavkách na poskytovateľov. Dôsledkom bude obmedzenie ponuky prevádzkovateľov Jednotiek FCR/FRR pre PPS. | Každý PDS/MDS má vo svojich zverejnených Technických podmienkach DS/MDS jednoznačne stanovené technické požiadavky a podmienky pri pripojení vyžadované od výrobných alebo odberných jednotiek.  Tieto Technické podmienky však rešpektujú požiadavky jednotlivých DS/MDS, a preto sa môžu mierne líšiť.  Potencionálny prevádzkovateľ Jednotky alebo Skupiny poskytujúcej FCR/FRR musí rešpektovať tieto odlišnosti a požiadavky DS/MDS, do ktorej je pripojený. | [NIE] |
| **5 ods. 2.b)** | *Navrhujeme uplatňovať len pri nových Jednotkách poskytujúcich FCR/FRR.* | Údaje by sa preukazovali len pri prvom Postupe, poťažmo pri opakovanom Postupe v zmysle Článku 3, odsek 2. e). | Jedná sa len o potvrdenie informácie, ktorá sa síce nemusí meniť, ale v budúcnosti môže (výmena transformátora a pod.). | [NIE] |
| **5 ods. 3.a)** | *Navrhujeme presunúť odsek 3. a) za odsek 2. b) v Článku 5, a vytvoriť z neho odsek 2. c) .* | Garanciou zo strany DS/MDS bude zabezpečená dostatočná ponuka FCR/FRR zo strany prevádzkovateľov Jednotiek pre PPS. Ak ani táto jediná garancia zo strany DS/MDS nebude daná, prevádzkovatelia Jednotiek budú krátiť hodnoty svojich ponúk pre PPS v snahe minimalizovať náklady na zmluvné pokuty v obdobiach s predpokladanými prácami v DS/MDS. Toto bude viesť k nákupom rezerv z územia mimo uvedenú DS/MDS a v konečnom dôsledku neoptimálnemu prevádzkovaniu samotných prvkov sústavy DS/MDS a zvýšeným nákladom, ktoré vyvolala svojim konaním samotná DS/MDS a preto by nemali byť uznané zo strany regulačného úradu. | Súhlasíme s presunom, finálna verzia Postupu bude v tomto zmysle upravená. | [ÁNO] |
| **5 ods. 3.c)** | *Navrhujeme vypustiť text „, prípadne ich PPS a Poskytovateľovi FCR/FRR oznamuje bezodkladne minimálne 48 hodín vopred “* | V procese Postupu musí DS/MDS oboznámiť prevádzkovateľa Jednotky pravdivo o všetkých obmedzeniach včas. | Text v predmetnom odseku upravíme, pričom vypustenie navrhovaného textu zamietame z dôvodu významu vety.  Doplnenie v čl. 5, ods. 3, písm. c) v znení:   1. pre potreby absolvovania Postupu informácie o obmedzení poskytovania PpS v prípade plánovanej odstávky v distribučnej sústave pre obdobie súhlasu PDS/MDS s poskytovaním FCR/FRR (podľa čl.4, ods. 1, písm. f) iii)). V prípade neodkladnej údržby zariadení DS/MDS, ktorú v čase schvaľovania Postupu pre Poskytovateľa FCR/FRR zo strany PPS nebolo možné predvídať, informuje o tejto skutočnosti PPS a Poskytovateľa FCR/FRR bezodkladne, minimálne však 48 hodín vopred; | [ČIASTOČNE] |
| **5 ods. 3.e) + f)** | *Požadujeme upraviť text na „odmietnutí schválenia poskytovania PpS na zariadeniach Poskytovateľa FCR/FRR pripojených do DS/MDS mimo základného zapojenia z technických dôvodov nepriaznivých pre svoju sústavu v zmysle čl. 182 bodu 4 Nariadenia SOGL s presným popisom odmietnutia“.* | Požadujeme aby sa zachoval nediskriminačný spôsob určovania prípadných limitov a obmedzení. DS/MDS nemôže zamietnuť poskytovanie FCR/FRR v základnom zapojení. Pokiaľ DS/MDS súhlasila s pripojením zariadenia do svojej sústavy, odsúhlasila tým prevádzkovateľovi možnosť prevádzkovania od Pmin po Pmax. | Doplnenie v čl. 5, ods. 3, písm. e) a f) v znení:   1. informácie o stanovení dočasných limitov na dodávku rezerv činného výkonu mimo základného zapojenia pred ich aktiváciou v zmysle čl. 182 bodu 5 Nariadenia SOGL, s podrobným popisom dôvodu; 2. odmietnutí schválenia poskytovania PpS na zariadeniach Poskytovateľa FCR/FRR pripojených do DS/MDS mimo základného zapojenia z technických dôvodov nepriaznivých pre svoju sústavu v zmysle čl. 182 bodu 4 Nariadenia SOGL s presným popisom odmietnutia; | [ÁNO] |